प्रदिप पौडेल

प्रदिप पौडेल एक नेपाली राजनीतिज्ञ तथा नेपाली काङ्ग्रेसका केन्द्रीय समिति सदस्य हुन्। नेपाली काङ्ग्रेसको १३औँ महाधिवेशनमा उनी सर्वाधिक ५ मत ल्याई पार्टीको केन्द्रीय सदस्यमा निर्वाचित भएका हुन्।  उनले आफ्नो राजनीतिक करियर नेपाली काङ्ग्रेसको विद्यार्थी सङ्गठन नेपाल विद्यार्थी सङ्घबाट सुरु गरेका थिए। सन् २०१४ सेप्टेम्बर १७ मा सुशील कोइरालाबाट नियुक्ति स्वीकार गर्दै उनी नेपाली काङ्ग्रेस केन्द्रीय समितिको सदस्य भएका हुन्। 

 राजनीतिक जीवन 
पौडेलले आफ्नो राजनीतिक जीवन अमृत क्याम्पस बाट नेपाल विद्यार्थी सङ्घ नेताका रूपमा सुरु गरेका थिए। उनी सन् १९९६ मा स्वतन्त्र विद्यार्थी युनियनको अध्यक्षमा निर्वाचित भएका थिए। सन् २००० देखि २००२ सम्म पौडेलले नेपाल विद्यार्थी सङ्घ को केन्द्रीय समितिमा काम गरेका थिए। उनी सन् २००२ र २००७ को बीचमा तीन कार्यकाल नेपाल विद्यार्थी सङ्घका उपाध्यक्ष थिए, त्यसपछि उनले सन् २००७ देखि सन् २०१२ सम्म नेपाल विद्यार्थी सङ्घ को अध्यक्षको रूपमा काम गरेका थिए।

पौडेल तनहुँ–२ (क) बाट गण्डकी प्रदेश सभाका प्रदेश सभा सदस्यका लागि उम्मेदवारी दिएका थिए। उनी नेकपा (माके)की आशा कोइरालासँग चुनावमा धाँधली भएको हुँदा पाँच मतले हारेका थिए।  उनले केपी शर्मा ओली सरकारको अलोकतान्त्रिक अभ्यास र व्याप्त भ्रष्टाचारविरुद्ध आवाज उठाउनेहरूमा अग्रपङ्क्तिमा रहेका थिए। पौडेल काङ्ग्रेसका युवा नेता गगन थापा र पूर्व प्रधानमन्त्री गिरिजाप्रसाद कोइरालासँग नेपालको जनआन्दोलन २०६३ मा अग्रपङ्क्तिमा रहेका प्रमुख युवा व्यक्तित्व थिए।

निर्वाचन इतिहास
 गण्डकी प्रदेश प्रदेशसभा निर्वाचन, २०७४, तनहुँ २ (क) 
राजनीतिक दलउम्मेदवारमतनेकपा (माओवादी केन्द्र)आशा कोइराला१६,६४६नेपाली काङ्ग्रेसप्रदिप पौडेल१६,६४१नेकपा (माले)शोभा थापा मगर१,०३९अन्य१,३९५अमान्य मत१,३५७नतीजामाओवादी केन्द्र विजयीस्रोत: निर्वाचन आयोग
 प्रतिनिधि सभा २०७९ 
प्रतिनिधि सभा निर्वाचन, २०७९मा नेपाली काङ्ग्रेस)का उम्मेदवार प्रदीप पौडेल काठमाडौँ प्रतिनिधि सभा सदस्य निर्वाचन क्षेत्र नं ५ बाट १५२३७मत प्राप्त गरि प्रतिनिधि सभा सदस्यमा विजयी भएका छन्। उनका निकटतम प्रतिद्वन्द्वी नेपाल कम्युनिस्ट पार्टी (एमाले)का उम्मेदवार ईश्वर पोखरेलले १०१७५मत प्राप्त गरेका थिए। 

 सन्दर्भ सामग्रीहरू 

श्रेणी:नेपाली काङ्ग्रेसका राजनीतिज्ञहरू
श्रेणी:नेपाल विद्यार्थी सङ्घका अध्यक्षहरू
श्रेणी:नेपालका सांसदहरू २०७९–२०८२
श्रेणी:गण्डकी प्रदेशका नेपाली काङ्ग्रेस राजनीतिज्ञहरू
श्रेणी:२१औँ शताब्दीका नेपाली राजनीतिज्ञहरू